उत्तराखंड में स्नान करते वक्त फिसला पैर, NDRF की 22 टीमें कर रहीं सर्च
हरियाणा के कृषि विभाग के संयुक्त निदेशक उत्तराखंड के देवप्रयाग में स्नान के दौरान गंगा के बहाव में बह गए। उनकी तलाश के लिए NDRF की 22 टीमें को लगाया गया है।
हरियाणा के कृषि विभाग के संयुक्त निदेशक उत्तराखंड के देवप्रयाग में स्नान के दौरान गंगा के बहाव में बह गए। उनकी तलाश के लिए NDRF की 22 टीमें को लगाया गया है। इन टीमों के साथ ही उत्तराखंड पुलिस भी गंगा में सर्च अभियान जारी रखे हुए है, लेकिन अभी तक उनका कोई पता नहीं चल पाया है।
हरियाणा कृषि विभाग में सेवारत और चंडीगढ़ निवासी गजराज डांडी अपने परिवार के साथ इन दिनों उत्तराखंड घूमने गए थे।
कैसे हुआ हादसा
परिजनों के अनुसार जगराज देवप्रयाग स्थित संगम तट पर स्नान कर रहे थे। इस दौरान संगम तट पर उनका पैर अचानक फिसल गया। जिसके बाद गंगा के तेज बहाव में बह गए। यह देखकर वहां मौजूद परिजन और दूसरे लोग शोर मचाने लगे, लेकिन वह उन्हें पानी से बाहर नहीं निकाल पाए।
इसके बाद रेस्क्यू टीम ने उनकी तलाश शुरू की, लेकिन अभी तक उनका कोई सुराग नहीं लग पाया है।
उत्तराखंड DGP से निदेशक ने की बात
देवप्रयाग थाना के प्रभारी निरीक्षक देवराज शर्मा ने बताया कि देहरादून से NDRF टीम घटनास्थल के लिए निकल चुकी है। इससे पहले देर शाम को हरियाणा कृषि विभाग के निदेशक की और से उत्तराखंड के DGP अशोक कुमार से फोन पर बात की जा चुकी है।